Julia Ducournau (født 18. november 1983 i Paris, Frankrike) er en fransk filmregissør og manusforfatter. Hun debuterte som spillefilmregissør med horrorfilmen Raw, som ble vist i sideseksjonen Director's Fortnight under filmfestivalen i Cannes i 2016. I 2021 mottok hun Gullpalmen i hovedkonkurransen i Cannes for filmen Titane. Hun er den andre kvinnelige regissøren som har mottatt denne prisen, og den eneste som har mottatt prisen alene (Jane Campion delte sin gullpalme for Piano i 1993 med Chen Kaige, med Farvel, min konkubine).